projecte-aina/catalan_government_crawling huggingface dataset:
Del 13 de juny al 4 de juliol de 2014.
Inauguració el 12 de juny a les 19.15 h.
L'exposició del 50è Ral·li de piragüisme de la Noguera Pallaresa, sobre els inicis i la evolució dels esports i les competicions d'aigües braves a l'estat espanyol, fou inaugurada a Sort el passat 13 de juliol.
Durant el mes de gener va mostrar-se a Madrid al Centre Cultural Blanquerna.
Ara arriba a Barcelona, al Palau Moja, on es presentarà la Copa del món d'estil lliure Sort 2014.
L'exposició es divideix en dos grans blocs molt diferenciats:
El primer bloc es subdivideix en: Un riu excepcional, on s'expliquen les virtuts de la Noguera Pallaresa per a la pràctica d'aquest esport; Una idea, com José Biosca (president de la Federació Lleidatana de Piragüisme) va crear el Ral·li; Un club, com foren els primers anys de la pràctica del piragüisme al Pallars; Unes persones, les persones que van fer possible l'organització d'aquest esdeveniment: Hernando Calleja (primer president de la Federación Española de Piragüismo), Ramon Aytés (alcalde de Sort de 1944 a 1969), Antonio Gómez Vidal (àrbitre de piragüisme), Rafael López Ros (president del Club Piragüista Vilamflor de Sort), Henri Rambaud (participant dels primers anys amb un grup del Canoé-Kayak Arcachonnais, i els patrocinadors com San Miguel, i Un poble, que mostra la implicació de la vila i del jovent de Sort en la organització de la prova.
El segon gran bloc el conforma la història del ral·li, dividida en quatre apartats.
El primer, 1964-1969 Els inicis del ral·li inclou els primers campionats d'Espanya d'eslàlom i de descens; el segon, 1970-1991 la consolidació del ral·li fa esment de la primera competició internacional de piragüisme a l'Estat espanyol el 1980; el tercer, 1992-2000 Estancament del piragüisme i el boom dels esports d'aventura inclou la introducció de la prova d'estil lliure el 1992 i del ràfting el 1995; i el quart, 2001-2012 El segle XXI esmenta el Campionat del Món d'Estil Lliure del 2000, el Campionat d'Europa d'Estil Lliure de 2004 i el Campionat del Món de Descens 2010.
L'exposició, ubicada al Palau Moja (carrer Portaferrissa 1), s'inaugura el dia 12 de juny a les 19.15 h. i restarà oberta fins el 4 de juliol de 2014
Organitzen: Ajuntament de Sort, Institut d'Estudis Ilerdencs, Diputació de Lleida, Arxiu Comarcal del Pallars Sobirà i Consell Comarcal del Pallars Sobirà
En el marc de projecte s'han disposat en línia per a la seva consulta un total de 633 documents que contenen informació sobre el pas dels fugitius del nazisme per la presó de Sort
Alon Bar, ambaixador d'Israel consultant documents de fugitius jueus, acompanyat de la directora de l'Arxiu Comarcal, Joan Reñé, president de la Diputació de Lleida, Llàtzer Sibis, alcalde de Sort, Rosa Pujol, vicepresidenta de l'IEI i Josep M. Solé Sabaté, director de l'IEI.
El proper dissabte 14 de març a les 18.00 h tindrà lloc a l'Arxiu Comarcal del Pallars Sobirà, la presentació del darrer llibre de Josep Calvet
El dissabte 14 de març es presentarà, a l'Arxiu Comarcal del Pallars Sobirà, el llibre de Josep Calvet, Huyendo del Holocausto.
En aquesta obra, Josep Calvet ens relata el paper que van tenir els territoris de frontera de la província de Lleida en la evasió dels jueus europeus que fugien del nazisme i com s'organitzava l'ajuda a aquests evadits fins que aconseguien sortir d'Espanya.
Reconstrueix diverses històries personals i familiars de fugitius i també d'alguns dels seus salvadors.
En annex conté el llistat de tots els estrangers (jueus i no jueus) que van ser empresonats a Sort entre 1940 i 1944 i la relació d'hotels i domicilis que van acollir a fugitius jueus a la província de Lleida, a Andorra i a la ciutat de Barcelona.
La presentació tindrà lloc el proper dissabte 14 de març a les 18.00 h. a l'Arxiu Comarcal del Pallars Sobirà i intervindran Llàtzer Sibis, alcalde de Sort, Carme Maria Marugan, directora de l'Arxiu Comarcal, Lluís Pagès, editor de l'editorial Milenio, i el mateix autor.
El dia 27 de març de 2015 s'organitzen diversos actes a Sort per commemorar aquesta efemèride
L'Ajuntament de Sort i l'Arxiu Comarcal del Pallars Sobirà organitzen un conjunt d'actes per commemorar mort del general Josep Moragues.
A les 17.00h, una ofrena floral al monument al general, a les 18.00h, la inauguració de l'exposició 300 aniversari de la mort del general Moragues i a les 19.00h la presentació del llibre de Sisco Amorós: Francesc de Moner i de Miret: un pallarès a la guerra de Successió (1702-1714).
L'exposició 300 aniversari de la mort del general Moragues ha estat produïda per l'Arxiu Comarcal del Pallars Sobirà i es presentarà a l'Oficina de Turisme del Pallars Sobirà (camí de la Cabanera s/n), on restarà oberta al públic fins el dia 12 d'abril.
En ella s'explica el matrimoni de Josep Moragues amb Magdalena Geralt, la mort del general i, finalment, la seva descendència al Pallars; compta també amb quatre documents inèdits del general cedits per l'Arxiu Comarcal del Pallars Jussà i que formen part del llibre de Sisco Amorós.
Horaris: Del 30 de març al 5 d'abril: 9 a 15h i de 16 a 19h, dia 6 d'abril tancat, la resta de dies de 10 a 14h i les tardes de divendres i dissabte de 16 a 19h.
La presentació del llibre de Sisco Amorós tindrà lloc a la sala d'actes de l'Arxiu Comarcal del Pallars Sobirà (c.
Es tracta d'un estudi sobre Francesc de Moner a partir de la documentació inèdita conservada al fons familiar, avui dipositat a la Biblioteca de Catalunya amb el nom de fons germans Alós-Moner Vila.
A través d'aquest personatge també podem conèixer alguns detalls de la vida del general Moragues.
El 27 de març de 1715 el general Josep Moragues fou executat a Barcelona.
Un cop mort a garrot, fou esquarterat i li fou tallat el cap. Els trossos del seu cos van ser recollits, abans de donar-los sepultura a l'església de la Trinitat i el cap fou posat en una gàbia de ferro, igual que es va fer amb Serrallonga o grans lladres i malfactors, i penjat a la Porta del Mar on va restar dotze anys.
La vinculació del general Moragues amb Sort ve donada pel seu matrimoni el 1710 amb Magdalena Geralt, filla de Sort.
La nova família es va instal·lar en una casa del carrer Major que encara es conserva.
9è curs de paleografia i diplomàtica a l'ACUR.
Del 18 de gener al 15 de febrer
A partir del dimarts 7 de gener es poden realitzar les inscripcions al curs pràctic de paleografia i diplomàtica ' Çabaters, sartres i ferrers ': El món dels oficis i el treball en els documents medievals i moderns, organitzat per l'Arxiu Comarcal de l'Urgell (ACUR).
El curs s'iniciarà el dia 18 de gener i, durant 5 sessions, els mesos de gener i febrer, ens aproparà a la lectura i interpretació de documents diversos d'arxiu que ens permetran conèixer les activitats laborals als voltants dels oficis i professions de l'època medieval i moderna.
Es tracta d'un curs per aprendre a llegir i interpretar la documentació d'arxiu d'època medieval i moderna per al coneixement dels tipus de lletres, abreviatures, cronologia, tipologies documentals, estructura dels documents.
Professor d'Història Medieval de la Universitat de Lleida (UdL)
Inscripcions del 7 al 15 de gener de 2020
L'Arxiu Comarcal del Pallars Sobirà romandrà tancat aquesta setmana
L'Arxiu Comarcal del Pallars sobirà romandrà tancat del 14 al 18 de setembre, però, tornarà a obrir el dilluns 21 de setembre en horari d'estiu de 9h a 14h.
Moltes gràcies i disculpeu les molèsties.
La Consellera Àngels Ponsa ha visitat aquest dijous 24 de setembre les instal·lacions de l'Arxiu Comarcal del Pallars Sobirà
En una visita programada a diferents espais culturals del Pallars Jussà i Sobirà, la nova Consellera de Cultura, Àngels Ponsa, ha vingut a veure l'Arxiu Comarcal del Pallars Sobirà que ha complert vint-i-cinc anys enguany.
Acompanyada de diverses autoritats de la comarca i d'altres membres i autoritats del Departament de Cultura, ha pogut conèixer les instal·lacions i també han vist alguns dels documents més importants que conservem a l'arxiu com; els pergamins originals del segle IX del monestir de Gerri.
Li agraïm molt la visita i ens plau haver compartit impressions sobre la rellevància de l'Arxiu Comarcal del Pallars Sobirà al territori.
Serà el proper dijous 10 d'octubre a les 20h i a la Biblioteca Comarcal "Jaume Vila" de Mollerussa
El Centre de Recerques del Pla d'Urgell Mascançà presenta el desè número de la Revista "Mascançà", dedicat a la divulgació científica sobre temes tan diversos com la filologia, la geografia, l'art, la història, l'arqueologia, la toponímia, la botànica, el turisme, l'arxivística i biblioteconomia, el dret, l'antropologia o l'educació que tinguin com a fil conductor el Pla d'Urgell o les seves poblacions.
Més informació al blog del Centre de Recerques del Pla d'Urgell - Mascançà. http://mascansa.blogspot.com
Organitzades pel Centre de Recerques del Pla d'Urgell "Mascançà", enguany se celebraran a Vilanova de Bellpuig el proper dissabte 26 d'octubre de 2019.
El Centre de Recerques del Pla d'Urgell Mascançà organitza les Desenes Jornades d'Estudis del Pla d'Urgell, punt de trobada entre investigadors i veïns de la comarca, on coneixement i divulgació científica es donen la mà.
Enguany, se celebraran a Vilanova de Bellpuig el proper dissabte 26 d'octubre de 2019.
Serà a partir de les 9 hores a la sala de l'Ajuntament d'aquesta població, amb seu al C/ Dr Gassol, 1.
Les jornades estan organitzades en diverses parts o àmbits, dins dels quals s'hi presentaran les diferents comunicacions: Arqueologia, Història econòmica i Geografia humana, Història, Arts, Pedagogia i Filologia i, en darrer lloc, Biologia.
La primera (o ponència inaugural), serà a les 9:15h, a càrrec de Montse Macià amb el títol "El Patrimoni Cultural del Pla d'Urgell i el seu potencial".
Les jornades es podran seguir per streaming en directe a través del blog del Centre de Recerques del Pla d'Urgell Mascançà. http://mascansa.blogspot.com
Uns dies abans, el diumenge 13 d'octubre, es realitzarà una visita pels indrets d'interès de la població, com les cases més notables i l'església.
Aquest acte s'emmarca dins la celebració de les Jornades Europees del Patrimoni i serà conduït i guiat pels historiadors de l'Art Joan Yeguas (MNAC i Mascançà), Albert Velasco (UDL) i Roser Miarnau (Museu Comarcal de l'Urgell).
El president Panadés ha visitat aquest novembre les instal·lacions en servei des del desembre de 2009
El president, acompanyat pel gerent i el director de l'Arxiu Comarcal, consultant una de les planeres que conté plànols dels terrenys expropiats del Canal d'Urgell el 1860.
Foto: Maricel Pujol (Consell Comarcal del Pla d'Urgell)
El Consell Comarcal del Pla d'Urgell vol intensificar la col·laboració que manté des de fa gairebé 10 anys amb l'Arxiu Comarcal del Pla d'Urgell, ubicat a Mollerussa.
Així s'ha posat de manifest en la visita que el president del Consell Comarcal del Pla d'Urgell, Rafel Panadés, ha realitzat aquest dilluns 4 de novembre a l'equipament, acompanyat pel seu director, Daniel Vilarrúbias, i pel gerent del Consell Comarcal, Carles Esquerda.
L'ens comarcal ha ingressat bona part dels documents històrics de la seva titularitat en aquestes instal·lacions, en servei des del desembre del 2009.
També ho han fet més de la meitat dels ajuntaments de la comarca del Pla d'Urgell.
Per Panadés, la voluntat és fomentar que al llarg d'aquests propers anys es continuï des del Consell amb aquest bon ritme esglaonat d'entrades "per facilitar la recerca i la investigació acadèmica relacionada amb el Pla d'Urgell".
Inaugurat al desembre de l'any 2009, l'Arxiu va entrar en servei amb una capacitat per instal·lar 7500 metres lineals de documentació i avui compta ja amb quasi 2 km de documentació.
La seva gestió és compartida entre el departament de Cultura, l'Ajuntament de Mollerussa i el Consell Comarcal.
Per tal de complir les directrius establertes durant l'etapa de desconfinament, s'estableix el servei de consulta amb cita prèvia.
Per tal de complir les directrius establertes durant l'etapa de desconfinament, s'estableix el servei de consulta amb cita prèvia a través del correu electrònic [EMAIL] i/o el telèfon 973 71 20 74.
L'horari d'obertura al públic és de dilluns a divendres, de 9h. a 14h.
L'aforament de l'arxiu a la sala de consulta és d'un màxim de 2 persones de forma concurrent.
La persona usuària ha de fer la seva comanda de consulta prèviament i l'arxiu la servirà el dia i hora indicat.
L'usuari haurà de seguir les indicacions de seguretat i salut establertes per l'arxiu.
L'usuari ha d'accedir a l'arxiu obligatòriament amb mascareta pròpia.
L'arxiu posa a disposició de l'usuari gel hidroalcohòlic i guants d'un sol ús durant la seva estada al centre.
Cal mantenir la distància mínima de seguretat de 2 metres entre les persones que fan ús de la sala de consulta.
Les consultes presencials sempre han de ser individuals.
Els usuaris han de portar els seus propis estris d'escriptura que en cap cas s'han de compartir amb altres persones concurrents a la sala de consulta.
Els ordinadors o d'altres equipaments de sala de consulta, preferiblement, no han de ser utilitzats pels usuaris.
Aquests han de fer ús dels seus ordinadors personals que poden connectar-se a la xarxa durant la seva l'estada al centre.
L'usuari ha de procedir a la neteja de guants amb gel desinfectant, cada vegada que surti de la sala de consulta (períodes de descans, lavabo, etc.).
Serà el proper dijous 8 d'octubre a les 20h i a la Biblioteca Comarcal "Jaume Vila" de Mollerussa
El Centre de Recerques del Pla d'Urgell Mascançà presenta el número 11 de la Revista "Mascançà", dedicat a la divulgació científica sobre temes tan diversos com la filologia, la geografia, l'art, la història, l'arqueologia, la toponímia, la botànica, el turisme, l'arxivística i biblioteconomia, el dret, l'antropologia o l'educació que tinguin com a fil conductor el Pla d'Urgell o les seves poblacions.
Més informació al blog del Centre de Recerques del Pla d'Urgell - Mascançà. http://mascansa.blogspot.com
Recull d'articles sobre els nostres fons i documents
Consulta el quadre dels fons notarials de l'Arxiu Històric de Girona
Exposició virtual sobre dibuixos en documents notarials
Buidat dels mestres dels municipis de les comarques gironines, de 1911 a 1951
Recull d'imatges de les edicions de 1999 a 2016
Actualment, les administracions implicades en la gestió de l'Arxiu Comarcal de les Garrigues estan treballant amb l'objectiu de fixar un calendari per la construcció i equipament de l'arxiu comarcal.
En aquesta línia, l'Ajuntament de Borges Blanques, el Consell Comarcal de les Garrigues i el Departament de Cultura de la Generalitat de Catalunya estan planificant accions dirigides a assolir aquest objectiu.
Durant el període de COVID-19 a l'ACGAF continuem oferint el servei de consulta presencial amb cita prèvia.
Us podeu adreçar al telèfon 938930013 o a la bústia [EMAIL]
Exposició organitzada al 2014 per l'Arxiu Comarcal del Garraf gràcies als fons fotogràfics que conserva dels vilanovins Ramir Horro, Jordi Mas i Joan i Ramon Bellmunt.
Del 22 d'abril al 4 de juliol de 2014.
Horari de visita de dilluns a divendres de 9:00 a 14:00 h. a l'Arxiu Comarcal del Bages
Entre els anys 40 i 60 del segle XX el fotògraf manresà Ramon Soler i Casanovas va realitzar fotografies de paisatges i llocs de la ciutat de Manresa i de la muntanya de Montserrat que va comercialitzar en forma de diverses col·leccions de postals sota el segell Ediciones fotográficas "La Montserratina".
En aquesta exposició podem veure una mostra representativa de les 175 imatges que el desembre de 2012 la família del fotògraf va donar a l'Arxiu Comarcal del Bages.
La mostra estarà oberta fins al dia 4 de juliol de 2014 amb l'horari de visita de dilluns a divendres de 9 del matí a 2 del migdia.
L'Arxiu obre una nova via de comunicació amb els seus usuaris
Des de l'Arxiu Comarcal del Bages volem facilitar el contacte amb els nostres usuaris habituals i amb els ciutadans el general.
Per aquest motiu hem creat el nostre compte a Facebook per tal de poder informar puntualment de les activitats que realitzem i de totes les novetats del nostre dia a dia.
Des del nostre compte us anirem informant dels nous fons i documents que vagin ingressant a l'Arxiu i dels que anem descrivint i fent accessibles, bé a la nostra sala de consulta, bé en remot a través del portal Arxius en línia.
El 9 de juny celebrem del Dia Internacional dels Arxius
Us presentem la programació de la Setmana Internacional dels Arxius que tindrà lloc del 8 al 12 de juny.
Enguany en plena pandèmia, els arxius catalans s'han proposat apropar-se a les persones mitjançant una campanya de difusió virtual sota el lema "Persones – Vides – Arxius ".
La campanya vol transmetre que el més important pels arxius catalans són els ciutadans que utilitzen els nostres serveis, sense ells, els arxius no tenen sentit.
Enguany fa 10 anys que es va inaugurar el nou edifici que aplega l'Arxiu Comarcal del Baix Camp i l'Arxiu Municipal de Reus.
Aquest centre dona resposta a les necessitats d'espai que els dos arxius tenien: l'edifici consta de planta baixa on hi ha la sala d'actes, la de consulta i la zona de treball, entre altres dependències.
En els tres pisos superiors hi ha quatre dipòsits documentals per planta que poden aplegar més de 16.000 metres lineals de documentació.
El nou Arxiu dona un servei a la ciutadania per mitjà de la consulta del seus fons de forma presencial i a la xarxa a través d'Arxius en Línia i XAC premsa.
Us convidem a veure el vídeo commemoratiu del desè aniversari de la inauguració de les noves instal·lacions.
Passeig virtual per algunes festivitats vilanovines.
La Secció Fotogràfica del Centre d'Estudis de la Biblioteca Museu Balaguer
La presentació del llibre serà dimarts 18 d'abril a les 19 hores a l'Arxiu Comarcal del Garraf, Castell de la Geltrú.
Les imatges del fons de Francesc Ferrer Ferret, unes 400 plaques de vidre, són de principis del segle XX i de temàtica d'àmbit local i familiar.
El Consell Comarcal del Garraf ha dipositat el fons fotogràfic d'Alexandre de Cabanyes a l'Arxiu Comarcal del Garraf i ha fet l'encàrrec del seu tractament arxivístic.
L'acte tindrà lloc el divendres dia 11 de desembre a les 19 hores a la seu de l'Arxiu Comarcal del Garraf, el Castell de la Geltrú
Enguany l'escollit ha estat el director de l'Arxiu Comarcal del Garraf, Rafel Mestres, que ha fet un repàs per la història del barri i de la navegació des del segle XIX fins a l'actualitat, acompanyat també de records personals del barri
Aquest divendres 9 de maig a les 19 hores inaugurem al Centre Cívic de Mar l'exposició fotogràfica "Els inicis del turisme a Vilanova i la Geltrú" organitzada per l'Arxiu Comarcal del Garraf.
Es tracta d'una selecció de 45 fotos dels fons d'imatges que conserva l'Arxiu dels autors Horro, Mas i Bellmunt del període 1960-1980, que vol mostrar i recordar, a traves d'una sèrie d'elements característics, els principis del fenomen turístic Vilanova i la Geltrú.
L'exposició hi serà al Barri de Mar del 9 al 21 de maig i després serà itinerant pels diferents Centres Cívics de la ciutat.
Coia l'arxivera és el nou personatge que, junt amb Pere l'arxiver donarà a conèixer l'Arxiu als nens i nenes de la ciutat i de la comarca.
Coia l'arxivera ha estat creada per l'il·lustrador reusenc Pere Prats Sobreprere – autor també d'en Pere l'arxiver-.
La creació d'aquest personatge respon al fet de fer pedagogia entre els més petits – i no tan petits- que dins la professió hi ha una forta presència de dones arxiveres, i que en l'actualitat – a diferència del que passava t emps enrere- les dones tenen un alt grau de representació en aquest sector.
A través d'una presentació adreçada bàsicament a alumnes de primària, en Pere i la Coia – que en el vídeo que s'acompanya són interpretats per veus infantils-, volen apropar i donar a conèixer què és un arxiu, qui hi treballa, com eren abans i com són ara... què hi podem trobar... tot explicat d'una manera simple i pedagògica que a les sessions presencials s'adapta a les edats dels infants que ens visiten, desenvolupant més o menys els continguts.
En la realització d'aquesta presentació s'han tingut en compte també els criteris donats per professionals de l'ensenyament d'aquesta etapa (primària).
La sessió presencial, acaba proposant la figura d'un encarregat de l'Arxiu de la classe, que serà el responsable de guardar tota la documentació que considerin important, la guardaran en una caixa que els nens i nenes prendran cap a l'escola i que anirà passant de curs en curs fins que acabin l'escolarització.
"Una visita a l'Arxiu" és una activitat que ofereix l'Arxiu Municipal de Reus i l'Arxiu Comarcal del Baix Camp a les escoles de Reus i la comarca.
El Consell Comarcal del Garraf ha dipositat el fons fotogràfic d'Alexandre de Cabanyes a l'Arxiu Comarcal del Garraf i ha fet l'encàrrec del seu tractament arxivístic.
El Consell Comarcal del Garraf ha dipositat el fons fotogràfic del pintor Alexandre de Cabanyes Marqués (1877-1972) a l'Arxiu Comarcal del Garraf que en farà tractament arxivístic del fons.
Es tracta de més de 700 imatges que il·lustren el relat cultural, social i personal del pintor vilanoví, que va viure a la Masia d'en Cabanyes, on han estat conservades fins a l'actualitat.
Aquest tractament consistirà en la neteja, canvi de contenidors, la classificació, ordenació i finalment la digitalització de les imatges.
Es tracta de 7 arxivadors i un àlbum amb un total de 723 imatges en positiu.
Alguns retrats són de finals del segle XIX però la majoria de les fotografies pertanyen a la primera meitat del segle XX i estan relacionades amb l'activitat pictòrica d'aquesta gran artista.
Hi trobem especialment fotografies dels seus quadres de marines de Vilanova i la Geltrú, paisatges i retrats, així com imatges dels homenatges que va rebre de la societat civil quan va fer els 80 i els 90 anys.
També hi ha fotografies de la seva estada a la Masia Cabanyes on hi tenia l'estudi.
Aquest fons pertany a la Masia Cabanyes de Vilanova i la Geltrú, on fou dipositat als anys 80 quan els hereus del pintor van fer donació del fons a l'Ajuntament de la ciutat.
Actualment, la Masia Cabanyes és gestionada i utilitzada com a seu del Consell Comarcal del Garraf que és qui ha fet el lliurament d'aquestes fotografies a l'Arxiu Comarcal del Garraf.
Les imatges del fons de Francesc Ferrer Ferret, unes 400 plaques de vidre, són de principis del segle XX i de temàtica d'àmbit local i familiar.
L'Arxiu Comarcal del Garraf ha ingressat recentment el fons fotogràfic de Francesc Ferrer Ferret, escriptor i periodista vilanoví i fill de l'Indiano Gregori Ferrer Soler, més conegut com a Panxo Ferrer que feu una gran fortuna amb el comerç amb la illa de Cuba.
Francesc Ferrer Ferret treballà amb el seu pare en el comerç amb Cuba i fins i tot s'hi establí una temporada, però ben aviat tornà a Vilanova convertint-se en un clar representant de la burgesia benestant vilanovina de finals del segle XIX.
Invertí en bens immobles com la casa de la Rambla Principal, 8 (edifici de Correus durant molts anys) i ocupà diversos càrrecs en entitats econòmiques, culturals i polítiques de la ciutat.
També col·laborà amb el Diari de Vilanova escrivint articles i del qual fou director entre 1906 i 1907.
Aquest fons fotogràfic ha estat dipositat a l'Arxiu Comarcal del Garraf pel seu net Joan Ferrer Benítez per tal de preservar la seva integritat i poder fer-ne difusió.
Es tracta d'unes 400 plaques de vidre dels anys 1900 al 1910 amb dues imatges a cada placa, de temàtica d'àmbit local i familiar.
El personal tècnic de l'Arxiu ja està treballant en la classificació i la digitalització per posar-les ben aviat al servei de la investigació i la ciutadania en general.